## JAMHURI YA MUUNGANO WA TANZANIA

## MAMLAKA YA KUDHIBITI NA KUPAMBANA NA DAWA ZA KULEVYA

Simu Nambari: 2152532/3 8 Barabara ya kivukoni

Baruapepe: cg@dcea.go.tz S.L.P. 80327

Tovuti: [www.dcea.go.tz](http://www.dcea.go.tz) **Dar Es salaam**

Nukushi: 2152820 **Tanzania**

**TAARIFA KWA VYOMBO VYA HABARI**

**MSAADA KWA WAATHIRIKA WA DAWA ZA KULEVYA**

**Dar es salaam September 23, 2020.**

Kamishna Jenerali wa wa Kudhibita na Kupambana na Dawa za Kulevya, James Wilbert Kaji, amekabidhi vifaa tiba vya kujikinga na magonjwa ambukizi pamoja na taulo za kike (Sanitary Pads) kwa waathirika wa dawa za kulevya, waliopo kweye vituo vya Methadone pamoja na nyumba za upataji nafuu (Sober House) nchini

Vifaa hivyo vimetolewa na Mamlaka kwa kushirikiana na Umoja wa Nchi za Ulaya (EU) pamoja na Flaviana Matata Foundation ikiwa ni moja ya majukumu ya Mamlaka kushughulikia huduma za utengamao na tiba kwa waathirika wa dawa hizo.kw lengo la kuimarisha usafi katika kujikinga na magonjwa ambukizi kwenye vituo hivyo.

Umoja wa Nchi za Ulaya kupitia Mradi wa EU-ACT wametoa mashine 12 za kunawia mikono pamoja na sabuni zake kwa vituo vya Methadone nchini na Mwanamitindo Mtanzania Flaviana Matata kupitia taasisi ya Flaviana Foundation wametoa taulo za kike (Sanitary Pads) kwa wanawake wanao pata huduma za utengamao kutokana na matumizi ya dawa za kulevya waliopo kwenye nyumba za upataji nafuu (Sober House).

Kuna jumla ya vituo tisa (9) vya Methadone Nchini vilivyopo kwenye Hospitali ya taifa ya Muhimbili, Hopitali za Temeke, Mwananyamala, Mbeya, Mwanza, Tanga, Dodoma na Bagamoyo ambavyo vinatoa tiba ya uraibu wa dawa za kulevya na takribani waathirika 8000 wanapata huduma hizo kila siku. Na kwa upande wa nyumba za upataji nafuu (Sober houses), kuna jumla ya nyumba ishirini na tisa (29), kati ya hizo ni nyumba tatu (3) tu zinazohudumia wanawake. Nyumba zinazohudumia wanawake zipo katika mikoa ya Kilimanjaro (Hai), Pwani (Bagamoyo) na Dar es salaam (Kigamboni) na zina jumla ya wanawake 35.

Florence Khambi

**Kaimu Mkuu wa kitengo cha Mawasiliano Serikalini**

**Mamlaka ya Kudhibiti na Kupambana na Dawa za Kulevya.**